polyglot-tagger/wikipedia-language-snippets-filtered huggingface dataset:
Bei der Mobilisatioun vun de belschen Truppen déi sech haaptsächlech aus dem drëtten, véierten, fënneften a siwente Corps, souwéi aus engem Kavaleriescorps an der 2. Divisioun vun de Chasseurs ardennais zeummegesat hunn, gouf déi defensiv Aktioun verduebelt.
EHEC Bakteerien hunn e puer Particularitéite par Rapport zu aneren E. coli Varianten, déi hir pathogen Potenz erhéijen: Si kënne sech duerch e speziellt Mantelprotein un d'Epithelzelle vun der Daarmwand drupechen, si hunn e Gen fir d'Produktioun vun engem Toxin, a schliisslech produzéieren d'EHEC-Stämm och nach en Hämolysin wat d'Bluttzellen zerstéiert.
Wann eng EHEC Well duerch d'Land geet, da gëtt generell geroden, Kascht net réi z'iesse, mä alles op d'mannst 10 Minutte bei 70 Grad kachen, keng Béischten upaken déi Fäkalien am Pelz kënnen hunn a wéi ëmmer reegelméisseg a virun allem virum Iessen d'Hänn wäschen.
D'Allianz vun Humanisten, Atheisten an Agnostiker Lëtzebuerg a.s.b.l., ofgekierzt A.H.A. Lëtzebuerg, ass eng Associatioun ouni Gewënnzweck mat Sëtz an der Stad Lëtzebuerg, déi den 13. Mee 2010 gegrënnt gouf.
De Bistum Lëtzebuerg ass 1870 als en onofhängege Bistum gegrënnt ginn, deen direkt dem Hellege Stull ënnersteet, nodeem schonn 1840 en eegestännegt apostoulescht Vikariat geschaf gouf, dat de Grenze vum Groussherzogtum Lëtzebuerg vun 1839 entsprach huet.
2001 und 2005 war se an zwéi Filmer vum éisträichesche Regisseur Michael Haneke ze gesinn: an La pianiste wou se nieft der Isabelle Huppert an dem Benoît Magimel gespllt huet; a Caché, wou d'Juliette Binoche an den Daniel Auteuil hir Filmpartner waren.
Den Henri Samerius / de Samrez / de Samrée, gebuer den 28. Januar 1540 zu Samrée, bei La Roche-en-Ardenne, deemools am Herzogtum Lëtzebuerg, a gestuerwen de 5. Januar 1610 an der Stad Lëtzebuerg, war e Jesuitt, Reliounshistoriker an Humanist.
1975 war den Norbert Stomp Matgrënner a bis 1977 President vum Comité national d'action pour un moratoire, engem Zesummeschloss vun engagéierten Naturwëssenschaftler mat Natura, Jeunes et environnement an der Biergerinitiativ Museldall, géint déi geplangt Atomzentral am Haff Réimech.
1982 huet hien am Naturmusée, mat der Ënnerstëtzung vum Minister Pierre Werner, e Centre de recherche scientifique gegrënnt, wou iwwer 150 fräiwëlleg wëssenschaftlech Mataarbechter mam Naturmusée zesummeschaffen an duerch de Musée an hirer Fuerschung ënnerstëtzt ginn.
De Benelux-Zolltarif, dee vum 1. Januar 1948 un a Kraaft getruede war, hat op d'Uebst-Kooperativen en immense wirtschaftlechen Drock gemaach, well d'hollännesch an d'belsch Konkurrenz elo keen Zoll op hir héich Quantitéite vun Uebst méi bezuele missten.
Den 30. November 1927 gouf “SOciété de Transport d'Énergie Électrique du Grand-Duché de Luxembourg” vun 8 Stol-Firme gegrënnt: ARBED, Société métallurgique des Terres Rouges, Anciens Établissements Paul Wurth SA, Hadir, Métallurgique Rodange-Ougrée, La Houve , Société Alsacienne et Lorraine d'Électricité an Société Électrique de la Sidérurgie Lorraine .
De 15. November 1956 gouf zu Wecker bei Biwer d'Kooperativ COBOULEST gegrënnt aus där d'COBOULUX ervirgaangen ass. D'Metzleschmeeschteren hate sech zesummegedoen, fir Bestellunge vun den Ausgangsprodukter, wéi Gedäerms oder Gewierzer, effizient ofzeschléissen an och fir e Rabatt op sou Bestellungen ze kréien.
Sou hat en 1897 e Volkmann-Geschäft an der Avenue de la Gare bedriwwen, dunn d'"Laiterie coopérative" zu Eschweiler, 1911 huet en e Lager vun der Zockerwuerefabrik vu Saarbrécken an der Rue Bourbon an der Stad Lëtzebuerg opgemaach an a sengem Numm e Kolonialwarenladen, deen 1914 vum Félicien Hanrion bedriwwe gouf.
Ënner dem duebele Virwand, d'Lëtzebuerger Land - dat neutral war a keng richteg Arméi hat - hätt "seng Flicht net gemaach", a seng Herrscherin, d'Marie-Adelheid, hätt Sympathie fir den däitsche Besatzer gewisen, huet d'belsch Propaganda all Regëstere gezunn, fir de Grand-Duché ënner iergendenger Form un d'Belsch unzeschléissen.
Wann dat net méiglech gewiescht wier, da wier eng Personalunioun tëscht dem belsche Kinnekräich an dem Groussherzogtum Lëtzebuerg nach ëmmer eng acceptabel Léisung gewiescht: de Kinnek vun de Belsch, deemools den Albert I., wier eeben och nach Groussherzog vu Lëtzebuerg ginn.
Well nun awer Frankräich och u Lëtzebuerg intresséiert war , anerersäits d'Belsch net ze vill widder de Kapp wollt stoussen, koum et schliisslech zu engem Accord: Frankräich huet der Belsch Lëtzebuerg souzesoen iwwerlooss, konnt awer dunn d'Belsch dozou beweegen, ee geheimt Verdeedegungsofkommes mat hir ofzeschléissen.
Dem "klenge" Grand-Duché hunn d'Belsch awer direkt kommerziell Virdeeler mat der Loi de Faveur vum 6. Juni 1839 geséchert, an all Awunner vum Grand-Duché, dee sech an der Belsch néiergelooss huet, konnt ouni Weideres d'belsch Nationalitéit ufroen a kréien.
Si hunn ufanks an der Äifel an hiren Nopeschgéigende geschafft, zanter ongeféier 1835 och an Holland, wou s'am Ganze 14 Uergele gebaut hunn, an der Belsch (2 an der aler Belsch an Dosenden an den Ostkantonen, do sinn der bis haut iwwer 40 erhalen) an zu Lëtzebuerg .
Mä och d'Versécherungsaktivitéite vun der Grupp sinn iwwer d'Joren ëmmer weider ausgebaut ginn, vill och iwwer Partenariater: Europe Assistance Luxembourg , Cogere , Le Foyer-Arag , BIL-Vie , Kooperatioun mat Wüstenrot , Foyer Re , Le Foyer Santé , Raiffeisen-Vie oder nach Schwäbisch-Hall .
De 5. Oktober 1995 hunn zwéi Schwäizer Professeren, de Michel Mayor a säi Mataarbechter Didier Queloz vum Departement fir Astronomie Universitéit Genf um „9th Cambridge Workshop on Cool Stars, Stellar Systems and the Sun“ zu Florenz, den éischten Exoplanéit bekannt ginn, deen ëm ee sonnenänleche Stär kreest.
Den 20. Dezember 1944 war déi 84. amerikanesch Infantriedivisioun aus der Géigend vun Oochen ofgezu ginn, an huet Positiounen tëscht Marche an Hotton besat, fir ze verhënneren datt déi däitsch Divisioun Wandhond iwwer d'Koppe bei Marche an den Dall vun der Famenne kéinte kommen a sou en direkten Wee op d'Meuse hätten.
Op dës Aart a Weis huet hie komplett Stadbiller vu London, Roum, Hongkong oder Frankfurt am Main gezeechent, nodeem e just eng Kéier mat engem Helikopter iwwer d'Stad geflunn ass. Hien ass och fäeg, imaginär Biller ze molen, wéi d'Saint Paul's Cathedral déi a Flame steet.
D'Monument steet op där Plaz wou den 9. September 1944 e Panzergefier M8 Greyhound ënner däitsche Beschoss geroden ass. Beim Ugrëff koum den Ënnerleitnant Hyman Josefson ëm d'Liewen, déi aner 3 GIs aus dem Gefier goufe blesséiert.
An der Stratosphär hëlt d'Temperatur mat der Héicht zou, woubäi dës Steigung an der ënneschter Stratosphär, bis ongeféier 20 Kilometer, nach ganz kleng ass. D'Zouhuele vun der Temperatur mat der Héicht ënnerscheet d'Stratosphär vun de Loftschichten drënner an driwwer.
Duerch déi visuell Gréisst vun der Moundscheif ass d'Distanz och entscheedend fir d'Aart vun enger Sonnendäischtert: Fält den Termin vun der Däischtert zum Perigeum, ass den Äerdmound relativ grouss an d'Däischtert vollstänneg, beim Apogeum awer nëmme rankfërmeg.
Lea Massari huet a ville bekannten a bedeitende Filmer wéi: L'avventura vum Michelangelo Antonioni, Les choses de la vie vum Claude Sautet, Le souffle au cœur vum Louis Malle, La femme en bleu vum Michel Deville an Allonsanfàn vum Paolo Taviani a Vittorio Taviani, matgespillt.
Hien ass an den Déngscht vum Charles V., Kinnek vu Frankräich agetrueden, an d'Hänn vun den Englänner gefall an huet sech, wärend senger Gefaangenschaft, 1380 mat der Maud Holland bestuet, der Wittfra vum Hugues vu Courtenay, an der Duechter vum Thomas Holland an der Joan vu Kent.
De Centenaire vun der Deelung vun 1839 ass benotzt ginn, fir der ganzer Welt, a besonnesch den Däitschen, nach eng Kéier matzedeelen, datt Lëtzebuerg mëttlerweil eng stabil Existenz opzeweisen hat, an datt d'Lëtzebuerger op kee Fall hir rezent Onofhängegkeet wéilte verléieren.
No 1867, wéi Lëtzebuerg an engem neien Traité vu London neutral gi war, ass de Grand-Duché effektiv ëmmer méi autonom a souverän ginn: 1868 krut d'Land eng nei liberal Verfassung, d'Industrialiséierung ass richteg op d'Toure komm, 1870/73 ass de Bistum Lëtzebuerg geschaf ginn an 1890 krut d'Land, mat der Famill vun Nassau-Weilburg, eng eegen Herrscherdynastie.
Zu Lëtzebuerg gouf an enger ganzer Rei vun historeschen a politesche Schrëfte joerzéngtelaang vun "Onofhängegkeet" geschwat, woubäi ee sech mol sollt froen, ob et net vläicht méi richteg gewiescht wier, vu "staatlecher Autonomie" oder vläicht vu "Souverainetéit" ze schwätzen.
Zu Lëtzebuerg gëtt et aktuell néng Jugendherbergen, déi an de follgenden Uertschaften ze fanne sinn: Beefort, Esch-Uelzecht, Fiels, Huelmes, Iechternach, Lëlz, Stad Lëtzebuerg, Rëmerschen a Veianen.
Den Don Glen Van Vliet , besser bekannt ënner sengem Pseudonym Captain Beefheart, gebuer de 15. Januar 1941 zu Glendale, Kalifornien, a gesterwen de 17. Dezember 2010 an Nordkalifornien, war en US-amerikaneschen Auteur a Sänger vun experimenteller Rock- a Bluesmusek a Moler.
An der Gewerkschaftszeitung Der Proletarier goufe vun 1923 u Karikature vun him publizéiert bei deenen et haaptsächlech ëm d'Ausbeutung vun de Biergaarbechter gaangen ass. Scho fréi an den 1930er Joren hu sech seng Aarbechte géint de Faschismus geriicht.
Dräizéng Daring-Membere sinn am Krich ëmkomm, dorënner de Lucien Bentz, deen de 25. Februar 1944 zu Hinzert erschoss ginn ass. Am August 1945 huet den Daring seng Aktivitéit erëm opgeholl; beim Championnat 1946-1947 huet en nees matgespillt.
Et gëtt erzielt, datt hie schonn als klengt Kand een als Dénger verkleeten héije Mënch spontan als "Lama aus dem Klouschter Sera" erkannt soll hunn an och en ettlech Géigestänn aus dem Besëtz vum 13. Dalai Lama, déi nieft aneren dohigeluecht gi waren, fir sech geholl hätt.
Hien huet dofir e puer honnert Virtragsreesen duercht d'ganz Welt gemaach an eng Abberzuel Schrëften, an deenen e sech am Géigesaz zu der einfacher Liewensweis, mat differenzéierten tibeto-buddhistesche Froen zu der Liewenspraxis, der Natur vum mënschleche Bewosstsinn a villen aneren existenzielle Froen ausernanersetzt.
Hien ass de 6. Juli 1935 mat biergerlechen Numm Lhamo Döndrup Taktser, an engem klengen Duerf an der tibetanescher Provënz Amdo am Nordosten vum Tibet, als zweete Fils vun der Bauerefamill Dekyi Tshering an Chökyong Tshering gebuer.
bstan dzin rgya mtsho, tibetisch: ྟ་ི་ྒྱ་ོ་, gebuer Lhamo Dhondrub, de 6. Juli 1935 zu Taktser an der Provënz Amdo am Osttibet, ass eng bedeitend Perséinlechkeet vun der Gelugpa-Linn vum tibetanesche Buddhismus, an en ass de 14. Dalai Lama.
An engem Bréif, deen am Abrëll vum selwechte Joer verëffentlecht gouf, huet hien déi Virwërf un de Verdeedegungsminister Samba Lamine Mané an aner Offizéier gemaach; hien huet och behaapt, datt de Vieira dëse Waffeschmuggel erlaabt hätt, an datt hien nëmme suspendéiert gi wier als Virwand fir e Coup d'Etat z'organiséieren.
Si mécht nërdlech d'Grenz mat Grass, enger Exklav vun der Gemeng Stengefort, a mat der Gemeng Garnech, am Oste leien d'Gemeng Dippech an d'Gemeng Suessem, am Süden d'Gemeng Déifferdeng an d'Gemeng Péiteng, an am Westen déi belsch Gemengen Éibeng, Miezeg an Arel.
Gaston Carré, Du rejet à l'intégration, de la singularité à l'équité - Laurent Moyse publie une Histoire des Juifs du Luxembourg des origines à nos jours ; in: Lesezeit / Lectures pour tous, Literaturbeilag vum Luxemburger Wort respektiv vu La Voix du Luxembourg, erauskomm den 30. Mäerz 2011; Ss.
L'éclosion du sionisme au Luxembourg ; in: Émancipation, éclosion, persécution - Le développement de la communauté juive luxembourgeoise de la Révolution française à la 2e Guerre mondiale ; erausgi vum Thorsten Fuchshuber a vun der Renée Wagener, Bréissel & Fernelmont , 2014; vgl. Ss.
Si beweegt sech geneesou wéi de Virgo-Superkoup, zu deem och eis Lokal Grupp gehéiert, mat zirka 600 km/s a Richtung Hydra-Centaurus-Superkoup, an all zesumme beweege sech mat änlecher Vitess zum 1990 entdeckte Groussen Attrakter an 200 Mio. Lj.
Mat de Wëllef, déi nach am 19. Joerhonnert an der Géigend gelieft hunn, huet déi Iechternacher Wollefschlucht also näischt ze dinn, dat am Géigesaz zu Flouernimm wéi "Wollefshank", "Wollefsho", "Wollefsknupp", Wollefsbësch", déi ee soss am Land begéint.
Eng Lithographie vun der Wollefsschlucht — den Agank vun der Schlucht mat Vue op Iechternach — war um Deckel vum Adam Reiners sengem Touristeguide Historisches und romantisches Echternach mit Umgebung ze gesinn, grad sou wéi op dem Deckel vum "Guide officiel", deen de Verschéinerungsveräin vun 1905 un erausginn huet .
De leschte Wollef an der Iechternacher Géigend ass 1871 op Manertchen geschoss ginn, an zwar vum Kondukter Michel Dondelinger, deen zéng Joer méi spéit zesumme mat sengem Fils, dem Ingenieur Victor Dondelinger, fir d'Erschléissung vun der Wollefschlucht responsabel sollt sinn.
Nom Krich huet de Jean-Jacques Becker op der Sorbonne zu Paräis ugefaange Geschicht ze studéieren, fir déi e scho vu Klengem un eng grouss Faszinatioun hat Fir säi Studium kënnen ze finanzéieren huet hien hallefdaags als Sekretär bei Médecin français geschafft, enger vun de ville Publikatioune vun der Kommunistescher Partei.
Doduerch huet hien d'Theorien an d'Aktivitéite vun där Partei kennegeléiert a sou huet seng kommunistesch Educatioun ugefaangen Effektiv war Kommunist sinn zu där Zäit ganz aktuell, gouf et dach fir jonk Leit, déi sozial oder politesch aktiv wollte ginn, praktesch just zwou Organisatiounen: déi kathoulesch an déi kommunistesch.
An déi Zäit sinn Ereegnesser gefall, wéi zum Beispill d'"titistesch Kris", déi verschidde Krisen an de Volleksrepubliken a schlussendlech de Rapport vum XX. Kommunistesche Kongress nom Doud vum Stalin, déi d'Ideologie vum Kommunismus a sengen Ae geschwächt hunn.
Vun 1931 un hat de franséischen Deuxième bureau, deemools ënner der Leedung vum Capitaine G. Bertrand, e Maulef am däitsche Verdeedegungsministère sëtzen, den Hans-Thilo Schmidt genannt Asche, dee fir 10.000 Mark am Mount d'Chiffréiernotizen an d'Codéiertableauen un d'Fransouse verkaf huet.
Monumenter fir alliéiert Zaldote spigelen d'Krichgeschéien erëm: Sou si Monumenter fir franséisch Zaldoten, dorënner och algeeresch Spahis, laanscht d'franséisch Grenz ze fannen, wärend déi fir amerikanescher virun allem am Osten an am Norde vum Land, dacks op der Plaz vu Kämpf wärend der Ardennenoffensiv, opgeriicht goufen.
De Victor Hugo ernimmt dëst Monument a sengem « carnet de voyage » vun 1862, d'Joer, wéi hie fir d'éischt op Lëtzebuerg komm ass. Hien evoquéiert et a sengem Roman « L'homme qui rit » , ouni awer d'Häerdcheslee ausdrécklech mam Numm ze nennen:
Am Bësch tëscht der Maulesmillen a Boxer, d'Fligermonument a Griewer vun 2 brittesche Piloten, engem neiséilänneschen a vun 3 Membere vum belsche Geheimdéngscht, hiren Hudson-Bomber gouf den 21. Mäerz 1945 vu "friendly fire" erofgeschoss.
Am Géigesaz zu den Amerikaner déi hir doudeg Zaldoten entweeder rapatriéiert, oder op amerikaneschen Zaldotekierfechter an Europa begruewen hunn, hunn d'Länner vum Commonwealth déi am Éischten an am Zweete Weltkrich bedeelegt waren, dacks decidéiert hir Zaldoten op de jeeweilege Gemengekierfechter ze loossen.
Et handelt sech dobäi haaptsächlech ëm Fliegerbesatzungen déi iwwer Frankräich, der Belsch, oder Lëtzebuerg, erofgeschoss goufen, an entweeder vun den Däitschen, meeschtens awer vun der lokaler Bevëlkerung um Kierfecht vun der Uertschaft bäigesat goufen.
De Pantheismus representéiert en tolerante Glawen a géif net déi aner Glawen a Reliounen als falsch bezeechnen, wat dacks de Fall bei deenen anere Reliounen ass. Abstrakt ass dat richtegt Wuert fir de Pantheismus ze beschreiwen, e léisst de Mënschen eng grouss Fräiheet a léisst si d'Weltbild vollstänneg ausmolen.
A meditativer Aart a Weis versichen d'Unhänger hire Geescht op aner Deeler vum "Ganzen", op Gott ze lenken an ze spiere wéi een en Deel vun eppes onerreechbar Groussem ass. Si probéieren, wéi och an deenen anere Reliounen, Gott hir Ängschten a Wënsch matzedeelen, se geeschteg an d'Bewosstsinn vum Ganzen ze droen.
2009 huet hien eng Ofschlossaarbecht , ënner der Leedung vum franséische Professer an Historiker Pascal Ory, iwwer de Versuch vun däitsche Wëssenschaftler, am Kader vun der sougenannter Westforschung, groussdäitsch Uspréch op Lëtzebuerg sproochlech-kulturell, geographesch, historesch, asw.
Si hänkt virun allem vun der Wieder- a Klimakonditione vun der Plaz of, vu senger Liichtverschmotzung a vum Observateur sengem A. Weider Aflëss sinn och Moundliicht, Schummerechts-Liicht an net genuch Adaptatioun vum A un d'Donkelheet, déi ongeféier 30 Minutte dauert.
D'Sonnestralung ëmfaasst e Wellelängtespektrum vu méi wéi néng Zéngterpotenze, ugefaange bei haardem Röntgenliicht mat enger Wellelängt vu manner wéi 0,1 nm, iwwer e Spektrum vun engem schwaarze Kierper mat engem Maximum am visuelle Beräich bis hin zu laangwelleger Radiostralung am Meterberäich.
Fir d'Ënnerscheedung vum Stärebild Ursa Major nennt nennt een d'Grupp vun all dëser physikalesch zesummegehéierende Stären och Ursa-Major-Stroum oder Bierestroum, an d'Ursa-Major-Grupp mécht, als säin dichtesten Deel, den Zentrum vun dësem Stroum.
Wëll se nieft dem belschen 3kV Gläichstroum, och de Wiesselstroum vun 25kV verdréit, sollt se opgeschafft ginn a beim Entretient vun den Héichvitessstrecken franséisch Grenz-Bréissel,Lëiwen-Léck-däitsch Grenz an Antwerpen-hollännesch Grenz an den Asaz kommen.
Vun 1853 un huet hien eng kuerz Zäit zu Iechternach praktizéiert, fir sech dann awer am Mäerz 1854 zu Eech nidderzeloossen, wou hien ënner anerem och d'Fleeg vun de Kranken a Verwonnte vun der Belegschaft vun der Eecher Schmelz, déi e Spidolssall ageriicht hat, iwwerholl huet.
D'Republik Nordmazedonien, (respektiv op Mazedonesch: /Republika Severna Makedonija, an op Albanesch: Republika e Maqedonisë së Veriut), bis de Februar 2019 just Republik Mazedonien oder FYROM ass eng Republik a Südosteuropa, déi un de Kosovo, u Serbien, u Bulgarien, un Albanien an u Griicheland grenzt.
De Gattungsnumm Bombycilla, deen de franséischen Ornitholog Louis Pierre Vieillot am Joer 1808 kreéiert huet, ass eng wuertwiertlech Iwwersetzung vu Seideschwanz: bombyx heescht Seid, d'Wuert cilla gëtt ornithologesch vum Ufank vun der Neizäit un am Sënn vu Schwanz gebraucht .
Dat onberechenbaart Opdauche vum Vull a Mëtteleuropa ass als schlecht Omen interpretéiert ginn, als Ukënnegung vu Krich, Pescht, Deierecht oder Honger, dofir den Numm Peschtvull, deen et am Däitschen als Pestvogel och an Éisträich, der Schwäiz an a Schwaben gëtt, mat der Variant Pestvugel an der Géigend vu Münster.
D'Nimm Pestvogel, an analog dozou: Todtenvogel a Sterbevogel, sinn am Däitschen eréischt zanter dem 17. Joerhonnert schrëftlech beluecht; et schéngt awer wéi wann dës Bezeechnunge fir de Vull schonn am 14. Joerhonnert, zur Zäit vun der grousser Peschtepidemie an Europa, existéiert hätten.
Den exklusiv lëtzebuergeschen Numm Hongervull oder Hongervillchen fir säin Deel erkläert sech domat, datt et besonnesch schro Wantere waren, wann de Vull a Mëtteleuropa migréiert ass, an d'Leit eng Hongersnout als Folleg vun der Keelt gefaart hunn.
D'Schwäerm déi am Wanter no Süden zéien, hale sech gär a Gebidder op déi vum Mënsch amenagéiert goufen, wéi z. B. an de Gäert vun den Dierfer an um Rand vun de Stied, a Parken an op Kierfechter, wou si hiert Friesse fannen.
Bei Aarbechten déi hien zesumme mam Wilson 1964 zu Holmdel, am US-Bundesstaat New Jersey, un de Bell Laboratoiren hirer grousser Funkantenn, gemaach huet, sinn déi zwéin op ee lästegt Hannergrondrausche gestouss, dat aus alle Richtunge koum an ëmmer d'selwecht war.
De Collin de Plancy, deen eng ganz Rëtsch vu Bicher, deelweis an e puer Editiounen, publizéiert huet, ass besonnesch bekannt fir säin Dictionnaire infernal, deem seng éischt Editioun 1818 erauskomm ass. Aus Lëtzebuerger Siicht ass säi Buch Légendes des artistes ervirzehiewen, well doran d'Legend vum Laange Väit erzielt gëtt.
De Jacques Albin Simon Collin de Plancy, gebuer zu Plancy an der Aube , – den 30. Januar 1794 laut Senninger an Delmas , den 28. Januar 1793 laut anere Quellen –, gestuerwen zu Paräis, – den 13. Januar 1881 laut Delmas , de 26. Januar 1881 laut verschiddenen Zeitunge vun deemools –, war e franséische Libraire, Editeur a Schrëftsteller.
Wéi d'Bridder Samson a Quetschlik Godchaux déi am Pafendall hir Wiefstill haten, déi al Hammer Mille kaaft hunn, an do eng Wollwäscherei a Follmillen ageriicht hunn, hu se och d'Schläifmille kaaft, aus där den Haaptsëtz vun der Duchfabréck Godchaux Frères gouf.
De 15. Mee 1940 huet déi 5. Liicht Kavalleriesdivisioun, trotz der Hëllef vun de Spahis, déi der Wehrmacht de Bass zu La Horgne, Louvergny, Chagny a Bouvellemont gehalen huet, misse bis op d'Aisne an de Canal des Ardennes zeréckzéien an de Feind konnt bis bis op Le Chesne a Bairon virumarschéieren.
Am Mëttelalter gouf et joerhonnertelaang Machtkämpf dorëms, ob d'Abtei, wéi si dat gesouch, eng Räichsabtei wier, dat heescht onmëttelbar dem Keeser ënnerstallt, oder awer ob se dem mächtege Kurbëschof vun Tréier ënnerstallt wier.
Nom Virbild vun der Schwäizer Reformatioun hu sech déi franséisch Protestanten an autonome Gemengen organiséiert, déi sech 1559 zu Paräis, an der éischter Nationalsynod, zur franséischer reforméierter Kierch, mat enger allgemenger Kierchenuerdnung a mat engem gemeinsame Glawensbekenntnes, vereenegt hunn.
D'Nofrete war eng Zort Coregente a krut, op d'mannst symbolesch, pharaonesch Muecht: Sou ass de bloen Helm vun hirer bekannter Büst e Chepresch, e Krichshelm, a s'ass och e puermol ofgebilt, wéi se Feinden ermëlzt, eng Stereotyp, déi ee bei Pharaonen erëmfënnt.
D'Cote 276 bei Tannay ass ee vun de villen Toponymmen déi ënner änlechen Nimm a Krichszäite besonnesch an hiwwelege Géigenden, entstane sinn, fir e bestëmmte Punkt unzeginn, deen eng strateegesch wichteg Positioun war, an den Numm nom Krich behalen huet.
Se a féiert laanscht oder duerch follgend Uertschaften: Kierchbierg, Sennengerbierg, Rammeldang, Iernster, Gonnereng, Eescheler, Beidler, Rippeg, Hemstel, Bech, Wuelper, Konsdref, Scheedgen, Kalkesbaach, Iechternach.
Och Raumfluchkierper, ouni Rücksicht op d'Missiounsspezifikatiounen, an engem Halo-Orbit an engem vun de Lagrange-Punkten L1 an L2 ginn zu de Raumsonde gezielt, well déi Sonden net méi an enger Ëmlafbunn ëm d'Äerd sinn.
Op der lénkser Hand huet den 21. Arméikorps attackeéiert, an der Mëtt stoung déi drëtt Reservepanzerdivisioun, déi duerch e Konteruerder gestoppt gouf, a riets hunn Elementer vum Generol Roucaud sengen Truppe konnten e Virstouss bis op d'Meuse bei Mouzon a Pourron maachen.
Géintiwwer vun anere Röntgensatelliten zeechent hie sech besonnesch duerch säin empfindlechen an héich opléisende Spektrometer aus, deen d'Energie vun den antreffende Röntgenphotonen iwwer d'Fräisetze vun hirer Wäermt an engem gekillten Detekter ganz genee moosst.
Dacks bleift d'Land bis zu 9 Méint ënner enger Schnéidecke verstoppt an et fënnt een a wäiten Deeler Permafraschtbiedem, deen och an der waarmer Joreszäit nëmmen uewendriwwer entdeet a sou kee Schmëlz- a Reewaasser ophuele kann, wat nieft enger Supp Suppelandschaft virun allem och zu immense Méckeploe féiert.
Sibirien bezeechent am wäitste Sënn de ganzen asiateschen Deel vu Russland, dee sech vum Ural am Weste bis bei de Pazifik am Oste streckt, a vum Arkteschen Ozean am Norde bis un d'Hiwwele vu Kasachstan an d'Grenze vu China an der Mongolei am Süde geet.
Den Dolles ass den Numm vun enger bronze Statu vum Wil Lofy, déi e Mann duerstellt, deen zu Nidderkuer an der Avenue de la Liberté op der Plaz tëscht dem Agank vum Nidderkuerer Spidol (CHEM, Centre hospitalier Émile Mayrisch, fréier: Hôpital Princesse Marie-​​Astrid) an der Maison relais op enger Bänk sëtzt.
Vum Abrëll 2011 u sollt all zwéi Méint eng Spill- an Talkshow mat dem Numm Schlag Privat gedréint ginn an där ëmmer e "Promi" fir e gudden Zweck géint déi dräi Haaptacteure vu Privat, Jean Nicolas, Heinz Kerp a Sven Günther, untrëtt.
Hie war den éischten Abt vun der Abtei, deen net an der Abteikierch oder op d'mannst um urale Kierfecht virum Portal vun der Kierch, huet kënne bäigesat ginn, well laut engem Edikt vum Keeser Joseph II. vu 1784 d'Begriefnësser nëmmen nach um offizielle Kierfecht, dee bausse vum Wunngebitt huet misse leien, erlaabt waren.